
VENDIM
Nr. 4, datë 9.1.2018 

PËR NJË SHTESË FONDI 
NË BUXHETIN E VITIT 2018, MIRATUAR PËR DREJTORINË E SHËRBIMEVE QEVERITARE                 

Në mbështetje të nenit 100 të Kushtetutës, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13, të ligjit nr. 109/2017, “Për buxhetin e vitit 2018”, me propozimin e Kryeministrit, Këshilli i Ministrave

VENDOSI:

1. Drejtorisë së Shërbimeve Qeveritare, në buxhetin e miratuar për vitin 2018, zëri “Shërbime qeveritare”, t’i shtohet fondi prej 60 000 000 (gjashtëdhjetë milionë) lekësh, për organizimin e eventeve, në kuadër të “Vitit Mbarëkombëtar të Gjergj Kastriotit - Skënderbeut”.
2. Efekti financiar, i parashikuar në pikën 1, të këtij vendimi, të përballohet nga fondi rezervë i buxhetit të shtetit, miratuar për vitin 2018.
3. Ngarkohen Ministria e Financave dhe Ekonomisë dhe Drejtoria e Shërbimeve Qeveritare për zbatimin e këtij vendimi. 
Ky vendim hyn në fuqi menjëherë.

KRYEMINISTRI
Edi Rama
VENDIM
Nr. 5, datë 9.1.2018 

PËR NJË NDRYSHIM NË VENDIMIN NR. 308, DATË 21.5.2014, TË KËSHILLIT TË MINISTRAVE, “PËR MIRATIMIN 
[bookmark: _GoBack]E PAKETAVE TË SHËRBIMEVE SHËNDETËSORE QË DO TË FINANCOHEN NGA FONDI
 I SIGURIMIT TË DETYRUESHËM 
TË KUJDESIT SHËNDETËSOR 
NË SHËRBIMIN SPITALOR”, 
TË NDRYSHUAR

Në mbështetje të nenit 100 të Kushtetutës dhe të pikës 6, të nenit 10, të ligjit nr. 10383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar, me propozimin e ministrit të Shëndetësisë dhe Mbrojtjes Sociale, Këshilli i Ministrave
 
 VENDOSI:

Shtojcat 6 dhe 7 që i bashkëlidhen vendimit nr. 308, datë 21.5.2014, të Këshillit të Ministrave, të ndryshuar, zëvendësohen përkatësisht me shtojcat me të njëjtin numër që i bashkëlidhen këtij vendimi dhe janë pjesë përbërëse të tij. 
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

LISTA E PAKETAVE TË SHËRBIMEVE SHËNDETËSORE QË DO TË FINANCOHEN NGA FONDI I SIGURIMIT TË DETYRUESHËM TË KUJDESIT SHËNDETËSOR
Shtojca 6
	
	Kostoja 2017
	Njësia
	Marzhi i fitimit
	Çmimi i paketës

	Paketa e trajtimit të kataraktës
	20,157
	lekë
për paketë
	8%
	21,770

	Në këtë paketë përfshihen:
	 
	 
	 
	 

	Kryerja e interventit
	 
	 
	 
	 











Shtojca 7
	Paketa e shërbimeve të radioterapisë
(me akselerator linear)
	Kostoja
2017
	Njësia
	Marzhi i fitimit
	Çmimi i paketës

	 
	 
	 
	 
	 

	Paketa e trajtimit paliativ
(1–10 seanca trajtimi) 
	7,068
	lekë
për seancë
	5%
	7,421

	Në këtë paketë përfshihen: ekzaminimet dhe konsultat e nevojshme, si dhe seancat me akselerator linear.
	
	
	
	

	6537 Paketa e trajtimit adjuvant/ neoadjuvant
(15–33 seanca trajtimi)
	5,780
	lekë për seancë
	5%
	6,069

	Në këtë paketë përfshihen ekzaminimet dhe konsultat e nevojshme, si dhe trajtimi me akselerator linear.
	
	
	
	

	Paketa e trajtimit radikal
(15–35 seanca trajtimi )
	6,031
	lekë
për seancë
	5%
	6,333

	Në këtë paketë përfshihen ekzaminimet dhe konsultat e nevojshme, si dhe trajtimi me akselerator linear.
	
	
	
	

	Paketa e trajtimit me IMRT
(15–39 seanca trajtimi) 
	6,053
	lekë
për seancë
	5%
	6,356

	Në këtë paketë përfshihen ekzaminimet dhe konsultat e nevojshme, si dhe trajtimi me akselerator linear (IMRT)
	
	
	
	




URDHËR
Nr. 7, datë 5.1.2018

PËR DELEGIM TË KOMPETENCAVE

Në zbatim të nenit 28 dhe nenit 29, të ligjit nr. 44/2015, “Kodi i Procedurave Administrative i Republikës së Shqipërisë”, të vendimit të Këshillit të Ministrave nr. 58, datë 29.1.2004, “Për organizimin e Drejtorisë së Sigurimit të Informacionit të Klasifikuar”, neni 26 i rregullores së brendshme të Drejtorisë së Sigurimit të Informacionit të Klasifikuar, miratuar me urdhrin e Kryeministrit nr. 1, datë 14.1.2015, “Për miratimin e rregullores së brendshme të Drejtorisë së Sigurimit të Informacionit të Klasifikuar (DSIK)”, të ndryshuar me urdhrin nr. 150, datë 26.9.2017,

URDHËROJ:

1. Delegimin e kompetencave që lidhen me procedurat e verifikimit të sigurisë së individëve që aplikojnë për CSP-në dhe operatorëve ekonomikë që aplikojnë për CSI-në, z. Mark Ndreca, me detyrë, drejtori i Drejtorisë së Vetting-ut dhe Sigurimit Industrial.



2. Autorizoj z. Ndreca të kryejë veprimet si më poshtë:
a) Të firmosë shkresat drejtuar autoriteteve verifikuese për verifikimin e sigurisë.
b) Të firmosë shkresat me të dhënat e operatorëve ekonomikë të certifikuar përshtatshmërisht drejtuar autoriteteve kontraktore.
c) Të firmosë shkresat për përditësimin e rekordeve të operatorëve ekonomikë të certifikuar përshtatshmërisht drejtuar autoriteteve kontraktore dhe operatorëve ekonomikë.
d) Të firmosë shkresat përcjellëse për dërgimin e CSP-së tek institucionet shtetërore.
3. Ky urdhër do të jetë në fuqi deri në datën 31.12.2018.
4. Z. Ndreca nuk mund t’i nëndelegojë këto kompetenca.
5. Për zbatimin e këtij urdhri ngarkohet z. Mark Ndreca, drejtor i Drejtorisë së Vetting-ut dhe Sigurimit Industrial; dhe arkiv/protokolli i DSIK-së.
Ky urdhër hyn në fuqi menjëherë.

DREJTORI
Dorian Tola




URDHËR
Nr. 4, datë 3.1.2018

PËR DELEGIM KOMPETENCASH

Në mbështetje të nenit 28, 29, të ligjit nr. 44/2015, “Kodi i Procedurave Administrative i Republikës së Shqipërisë”, të ndryshuar, të ligjit nr. 10 296, datë 8.7.2010, “Për menaxhimin financiar dhe kontrollin” dhe të ligjit nr. 9643, datë 20.11.2006, “Për prokurimin publik”, të ndryshuar, 

URDHËROJ:

1. Delegimin e kompetencave të titullarit të autoritetit kontraktor për procedurat e prokurimit në Gjykatën e Lartë, kancelarit, z. Rudin Baqli.
2. Delegimi i kompetencave mbaron me revokimin e aktit të delegimit.
3. Ngarkohet me zbatimin e këtij urdhri kancelari i Gjykatës së Lartë.
4. Ky urdhër hyn në fuqi në datën 1.1.2018 dhe botohet në Fletoren Zyrtare.

KRYETARI
Xhezair Zaganjori

AUTORIZIM 
Nr. 3, datë 3.1.2018

PËR DELEGIMIN E DETYRAVE TË NËPUNËSIT AUTORIZUES (NA)

Me këtë akt, kryetari i Gjykatës së Lartë të Republikës së Shqipërisë, z. Xhezair Zaganjori, i cili me ligj është nëpunës autorizues i kësaj gjykate, i delegon të gjitha detyrat e lidhura me financën dhe buxhetin kancelarit të gjykatës, z. Rudin Baqli.
Me këtë marrëveshje, kancelari garanton se do të përmbushë të gjitha detyrat e nëpunësit autorizues me kujdesin e duhur.
Të dyja palët vendosin bashkërisht të krijojnë një sistem raportimi që garanton se kryetari është plotësisht i informuar për gjendjen buxhetore të gjykatës.
Ky akt i delegimit të përgjithshëm është: 
- I vlefshëm deri në datën 31.12.2018.
Të dyja palët e kuptojnë, që delegimi i detyrave nuk mund të nënkuptojë kurrë delegimin e përgjegjësisë.

KRYETARI
Xhezair Zaganjori
VENDIM
Nr. 3, datë 5.1.2018

PËR SHQYRTIMIN E REZULTATIT TË VERIFIKIMIT TË PROKURORISË SË PËRGJITHSHME PËR FUNKSIONARIN PUBLIK Z. GLEDJON REHOVICA, ME DETYRË DEPUTET I KUVENDIT TË SHQIPËRISË, NË ZBATIM TË LIGJIT NR. 138/2015, “PËR GARANTIMIN E INTEGRITETIT TË PERSONAVE QË ZGJIDHEN, EMËROHEN OSE USHTROJNË FUNKSIONE PUBLIKE”

Komisioni Qendror i Zgjedhjeve, në mbledhjen e datës 5.1.2018, me pjesëmarrjen e:
Klement		Zguri			kryetar	
Denar 		Biba			zëvendëskryetar
Bledar		Skënderi		anëtar		
Edlira			Jorgaqi		anëtare
Vera			Shtjefni		anëtare,
shqyrtoi çështjen me:
OBJEKT: 	Për shqyrtimin e rezultatit të verifikimit të Prokurorisë së Përgjithshme për funksionarin publik z. Gledjon Rehovica, me detyrë deputet i Kuvendit të Shqipërisë, të subjektit politik Partia Lëvizja Socialiste për Integrim, Qarku Berat, në zbatim të ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”. 
BAZË LIGJORE: 	Neni 23, pika 1, germa “a”, i ligjit nr. 10019, datë 29.12.2008, “Kodi Zgjedhor i Republikës së Shqipërisë’’, i ndryshuar; neni 10, pika 1, germa “d”, i ligjit 138/2015, “Për garantimin e integritetit të personave që zgjidhen, emërohen ose ushtrojnë funksione publike”; kreu III, pika 3, germa “ç”, i vendimit të Kuvendit nr. 17/2016, “Për përcaktimin e rregullave të detajuara mbi zbatimin e ndalimeve të parashikuara në ligjin nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”. 
Komisioni Qendror i Zgjedhjeve, bazuar në nenin 23, pika 1, germa “a”, të ligjit nr. 10019, datë 29.12.2008, “Kodi Zgjedhor i Republikës së Shqipërisë’’, të ndryshuar; nenin 10, pika 1, germa “d”, të ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”, dhe kreut III, pika 3, germa “ç”, të vendimit të Kuvendit nr. 17/2016, “Për përcaktimin e rregullave të detajuara mbi zbatimin e ndalimeve të parashikuara në ligjin nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”,

VENDOSI:

1. Të shpallë të pavlefshëm dhe përfundimin e parakohshëm të mandatit të deputetit z. Gledion Tomorr Rahovica.
2. Ky vendim t’i njoftohet menjëherë Kryetarit të Kuvendit. 
3. Ky vendim hyn në fuqi menjëherë dhe botohet në Fletoren Zyrtare.
4. Kundër këtij vendimi mund të bëhet ankim brenda 45 ditëve në Gjykatën Administrative të Shkallës së Parë Tiranë.
KRYETARI
Klement Zguri

VENDIM
Nr. 4, datë 5.1.2018

PËR SHQYRTIMIN E REZULTATIT TË VERIFIKIMIT TË PROKURORISË SË PËRGJITHSHME PËR FUNKSIONARIN PUBLIK Z. AQIF RAKIPI, DEPUTET I KUVENDIT TË SHQIPËRISË, NË ZBATIM TË LIGJIT NR. 138/2015, “PËR GARANTIMIN E INTEGRITETIT TË PERSONAVE QË ZGJIDHEN, EMËROHEN OSE USHTROJNË FUNKSIONE PUBLIKE”

Komisioni Qendror i Zgjedhjeve, në mbledhjen e datës 5.1.2018, me pjesëmarrjen e:
Klement		Zguri			kryetar	
Denar 		Biba			zëvendëskryetar
Bledar		Skënderi		anëtar		
Edlira			Jorgaqi		anëtare
Vera			Shtjefni		anëtare,
shqyrtoi çështjen me: 
OBJEKT:	Për shqyrtimin e rezultatit të verifikimit të Prokurorisë së Përgjithshme për funksionarin publik z. Aqif Rakipi, deputet i Kuvendit të Shqipërisë, në zbatim të ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”.
BAZË LIGJORE: 	Neni 23, pika 1, germa “a”, i ligjit nr. 10019, datë 29.12.2008, “Kodi Zgjedhor i Republikës së Shqipërisë’’, i ndryshuar; neni 10, pika 1, germa “d”, i ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”; kreu III, pika 3, germa “ç”, i vendimit të Kuvendit nr. 17/2016, “Për përcaktimin e rregullave të detajuara mbi zbatimin e ndalimeve të parashikuara në ligjin nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”. 
Komisioni Qendror i Zgjedhjeve, bazuar në nenin 23, pika 1, germa “a”, të ligjit nr. 10019, datë 29.12.2008, “Kodi Zgjedhor i Republikës së Shqipërisë’’, të ndryshuar; neni 10, pika 1, germa “d”, neni 14, neni 15, pika 3 të ligjit nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”; kreu III, pika 3, germa “ç”, i vendimit të Kuvendit nr. 17/2016, “Për përcaktimin e rregullave të detajuara mbi zbatimin e ndalimeve të parashikuara në ligjin nr. 138/2015, “Për garantimin e integritetit të personave që zgjidhen, emërohen ose ushtrojnë funksione publike”, 
 
VENDOSI:

1. Të shpallë të pavlefshëm dhe përfundimin e parakohshëm të mandatit të deputetit z. Aqif Karaman Rakipi.
2. Ky vendim t’i njoftohet menjëherë Kryetarit të Kuvendit. 
3. Ky vendim hyn në fuqi menjëherë dhe botohet në Fletoren Zyrtare.
4. Kundër këtij vendimi mund të bëhet ankim brenda 45 ditëve në Gjykatën Administrative të Shkallës së Parë Tiranë.
KRYETARI
Klement Zguri

